
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL STATYBOS DARBŲ PRADŽIOS IR PABAIGOS LAIKO NUSTATYMO, TRIUKŠMO ŠALTINIŲ VALDYTOJŲ, KURIE NĖRA ŪKIO SUBJEKTAI, PLANINIŲ TIKRINIMŲ TAISYKLIŲ PATVIRTINIMO IR TRIUKŠMO KONTROLIERIAUS SKYRIMO

2017 m. gegužės 11 d.  Nr. AT-445
Šakiai


Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos triukšmo valdymo įstatymo 13 straipsnio 2 dalies 9 punktu, 14 straipsnio 2 dalimi, Triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės vykdymo tvarkos aprašo, patvirtinto Lietuvos Respublikos Vyriausybės 2016 m. lapkričio 9 d. nutarimu Nr. 1120 „Dėl Triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės vykdymo tvarkos aprašo patvirtinimo“, rajono savivaldybės tarybos 2016 m. rugsėjo 23 d. sprendimu Nr. T-277 patvirtintų Rajono savivaldybės administracijos nuostatų 24 punktu ir rajono savivaldybės tarybos 2016 m. spalio 28 d. sprendimo Nr. T-341 „Dėl pavedimo vykdyti rajono savivaldybės administracijos direktoriaus pareigas bei priemokos nustatymo“ 1.2 punktu:
1. N u s t a t a u statybos darbų pradžios ir pabaigos laiką Šakių rajono gyvenamosiose patalpose ir gyvenamosiose teritorijose: 
1.1.  darbo dienomis nuo 08.00 val. iki 19.00 val.,
1.2.  šeštadieniais nuo 10.00 val. iki 19.00 val.,
1.3.  sekmadieniais ir švenčių dienomis – statybos darbai Šakių rajono gyvenamosiose patalpose ir gyvenamosiose teritorijose draudžiami.
2. [bookmark: _GoBack]T v i r t i n u Triukšmo šaltinių valdytojų, kurie nėra ūkio subjektai, planinių tikrinimų taisykles (pridedama).
3. P a v e d u rajono savivaldybės administracijos Architektūros ir urbanistikos skyriaus vyriausiajam specialistui Antanui Grigaičiui vykdyti Statybos darbų triukšmo kontrolieriaus funkcijas.
               Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka


Biudžeto ir turto skyriaus vedėja,
l.e. administracijos direktoriaus pareigas 					Egidija Grigaitienė

Vyriausioji specialistė
Evelina Domeikaitė-Dovydaitienė

